
EsSelamu ‘Alejkum We Rahmetullahi We Berekatuhu brate!


Da vas sve Allah,subhanehu we te'ala, nagradi i da vam podari svako dobro na ovom i na onom svijetu! Amin! Želio bih sa iskrenim nijjetom da zamolim Allaha, dželle šanuhu, da nam pomogne u otklanjanju svih loših navika! Amin! U prilici smo da čujemo i muslimane da kažu nekad nešto i ne misleći šta govore. U medjusobnim razgovorima npr. želeći da izraze ljubav prema nekom voću, prema nekom povrću ili životinji izleti im riječ: obožavam. Koliko mi je poznato, haram je ovu riječ korisitit za Allahova stvorenja. Naravno mnogi to ne misle ozbiljno kao npr. da namaz obavljaju ili kurban kolju radi nekog drugog mimo Allaha, ali ove riječi su jako opasne. Volio bih da na neki način upozorite, da li kroz ovaj odgovor ili neki drugi da se musliman i muslimanka moraju kloniti ovih rječi,jer znamo da se samo Allah smije obožavati. Volio bih kada bi ste jedan kratki tekst po tom pitanju objavili. Molim Allaha, dželle šanuhu,da vas nagradi za vaš trud! Amin!


* 
* 
* 
* 
* 
* 
* 

 

UPOTREBA RIJEČI “OBOŽAVAM”
==========================

 

Alejkumusselam.


Osnovno značenje riječi OBOŽAVATI je činiti molitvu ili neku drugu vrstu obreda (ibadeta) nekom božanstvu, takođe sinonim je za smatranje nečega idolom i kultom ili sinonim je riječi klanjanje i bogoslužje. Uglavnom sva ova osnovna značenja riječi obožavati se vraćaju na jedno, a to je dizanje nečega na stepen božanstva od svega onoga što ljudi inače uzimaju za božanstva osjećanjima, riječju i djelom.


A imajući ovo u vidu, nema sumnje da ovu riječ nije dozovljeno upotrebljavati i koristiti osim ako se odnosi samo na Uzvišenog Allaha, subhanehu ve te'ala, kao jedino istinsko božanstvo koje zaslužuje da se obožava. A ovo i jeste značenje LA ILAHE ILLELLAH, tj. nema boga koji zaslužuje da se istinski obožava (da mu se ibadet čini) osim Allaha.  

Međutim, riječ OBOŽAVANJE u svakodnevnoj upotrebi ljudi uglavnom se koristi u dva konteksa ili dva značenja, pa shodno tom kontekstu i značenju ima i različit propis.


Prvo značenje – da se pod izgovaranjem ove riječi, na primjer da obožava tog i tog glumca ili pjevača, misli da ga najviše voli, poštuje i cijeni, da je uzor i primjer kome nema ravnog, da je najbolji u toj oblasti i slično, a da se ne misli da tu osobu (ili predmet) za koju kaže da je obožava da je diže na stepen božanstva, kulta, idola ili fetiša. Ova upotreba riječi obožavam u ovom kontekstu je najrasprostranjenija među ljudima kada govore o onome što inače nije predmet vjerskog obožavanja, kao na primjer da kažu da obožavaju neke glumce, igrače, pjevače, biljke, boje i slično.  

Šerijarski status korištenja riječi obožavam u ovom kontekstu jer naravno zabrana, tj. haram. Dokaz za ovu zabranu je šerijatsko pravilo: “Obaveza (vadžib) je zatvaranje puteva koji vode u haram” (ili na arapskom “sedduzera'ia”), a nema sumnje da upotreba ove riječi (obožavam) u ovom kontekstu može odvesti u širk. Međutim, oni koji je koriste (riječ obožavam) tim riječima ne čine širk koji ih izvodi iz vjere Islama.


Drugo značenje – da se pod izgovaranjem ove riječi, kao na primjer da kaže da obožava idole (kipove), evlije, mrtve uopćeno, svece, relikvije, Isusa, boga Jehovu i slično, misli da te stvari, ljude i slično za koje kaže da ih obožava diže na stepen božanstva svojim osjećanjima prema njima, riječima ili nekim drugim obredima (ibadetima) poput zavjeta, klanja kurbana, upućivanja molitve, dove i slično. Ova upotreba riječi obožavanje je čisti širk. Ali shodno onome šta se sa njihovim izgovaranjem nijeti može biti mali širk koji ne izvodi iz vjere ili veliki širk koji izvodi iz vjere Islama, naravno ako je prije toga bio misliman. Pa tako ako kaže da obožava evliju ili Isusa (Isu, alejhisselam) a tim riječima nijeti da ga mnogo voli, poštuje i slično, onda je to mali širk koji ne izvodi iz vjere. A ako kaže da obožava evliju ili Isusa (Isu, alejhisselam) a tim riječima nijeti da ga diže na stepen božanstva onda je to veliki širk koji izvodi iz vjere.


Prema tome, riječ obažavam nije dozovljeno da se koristi osim za Uzivšenog Allaha, a ako se za nekoga ili nešto drugo upotrijebi onda propis tih riječi ovisi od značenja i konteksta u kojem se upotrebi a što je gore pojašnjeno. Ve billahi tevfik.


 Odgovorio na pitanje: dr. Zijad Ljakić  

Preuzeto sa stranice: <http://www.ehlus-sunne.ba>


